L'ALCALDE D'ALAQUÀS REP L'EQUIP TÈCNIC EDUCATIU DE L'ESCOLA D'ESTIU 2022
30/06/2022

# L'ALCALDE D'ALAQUÀS REP L'EQUIP TÈCNIC EDUCATIU DE L'ESCOLA D'ESTIU 2022

*   30/06/2022
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=20715

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20715%2F0&title=Ajuntament%20d%27Alaqu%C3%A0s.%20Premsa.L%27ALCALDE%20D%27ALAQU%C3%80S%20REP%20L%27EQUIP%20T%C3%88CNIC%20EDUCATIU%20DE%20L%27ESCOLA%20D%27ESTIU%202022)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20715/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20715/30062022whatsapp_image_2022-06-30_at_11_56_55_am_Form_4.jpg)](https://www.alaquas.org/ficheros/documentos/2022/2/20715/30062022whatsapp_image_2022-06-30_at_11_56_55_am_Form_10.jpg "<a href='https://www.alaquas.org/ficheros/documentos/2022/2/20715/30062022whatsapp_image_2022-06-30_at_11_56_55_am_Form_10.jpg' target=_blank><i class='fa fa-external-link' aria-hidden='true'></i>.L'ALCALDE D'ALAQUÀS REP L'EQUIP TÈCNIC EDUCATIU DE L'ESCOLA D'ESTIU 2022</a>")

Més de 800 xiquetes i xiquets participaran enguany en el programa Apunta't a l'Estiu 2022 organitzat per l'Ajuntament d'Alaquàs

L’Alcalde d’Alaquàs, Toni Saura, la Regidora d’Educació, Marian Espert i el Regidor de Cultura, Fran Evangelista, han rebut hui al Castell d’Alaquàs l’equip tècnic educatiu que formaran part enguany del programa Apunta’t a l’Estiu 2022 en el qual participaran més de 800 xiquetes i xiquets.

El primer edil ha agraït a totes les persones el seu treball i ha reconegut la importància del seu compromís i professionalitat així com del paper que exerceixen en aquest programa que s’inicia demà divendres 1 de juliol en diferents centres educatius del municipi. Després de la benvinguda, l’equip de professionals ha rebut una xarrada de prevenció sobre com actuar en diferents circumstàncies i a continuació, l’equip del Departament d’Educació de l’Ajuntament d’Alaquàs els ha explicat el funcionament del programa.

L’equip educatiu d’aquest programa comptarà enguany amb un total de 80 persones durant el mes de juliol i vora 20 persones durant el mes d’agost. D’aquest equip, més de 70 són contractacions noves i responen totes a un perfil jove. Les activitats es desenvoluparan a l’Escola Infantil Municipal l’Alqueria i als col·legius Ciutat de Cremona i Bonavista durant el mes de juliol. Durant el mes d’agost tindrà lloc al col·legi Sanchis Almiñano.

Apunta’t a l’Estiu és un recurs per a xiquets, xiquetes i joves de 0 a 16 anys a través del qual desenvoluparan activitats que giraran al voltant d'una oferta lúdica, educativa i atractiva amb tot tipus de jocs i activitats relacionades amb el temps lliure i una programació adaptada a l'edat i supervisada sempre per professionals del temps lliure i l'educació. Es realitzaran tasques escolars, excursions, assemblees, tallers de manualitats, estimulació sensorial, conta contes, activitats de psicomotricitat i esportives, videofòrum, ball, dramatització, jocs d'aigua, piscina, aula multimèdia, joc lliure…